Den dominikanske republikks flagg og våpen
Store norske leksikon,Geografi,Flagg og nasjonalsymboler,Flagg og våpen
Den dominikanske republikks nasjonalflagg er delt i 2 blå og 2 røde rektangler av et hvitt kors: Øverst er det et blått og et rødt rektangel (regnet fra stangen), nederst et rødt og et blått. Statsflagget har riksvåpenet i det hvite korset.
Flagget ble innført ved selvstendigheten i 1844. Riksvåpenet Riksvåpenet er et skjold delt i 2 blå og 2 røde felter av et sølvkors (samme fordeling som i flagget). I midten er det tre par korslagte spyd (hvorav to par bærer nasjonalflagg). På flaggene hviler en bibel oppslått på Johannesevangeliet 8:32, og over denne og på sølvkorsets øvre arm er det et gullkors. Skjoldet er flankert av en laurbærgren til venstre og en palmegren til høyre. Et blått tekstbånd over skjoldet har devisen Dios Patria Libertad ('Gud fedreland frihet'), et rødt bånd under skjoldet har teksten República Dominicana.Våpenet ble offisielt antatt i 1844 og fikk sin nåværende utforming i 1913. Les mer i Store norske leksikon Den dominikanske republikk Den dominikanske republikks historie Den dominikanske republikks politiske system flagg heraldikk riksvåpen